Paziņotie 2018. gada dati apstiprina, ka ES degvielas piegādātāji 28 ziņotājās dalībvalstīs caurmērā bija atpalikuši no mērķa sasniegšanas, proti, līdz 2020. gadam samazināt transportlīdzekļu degvielu SEG intensitāti par 6 % salīdzinājumā ar 2010. gadu (sk. 1. attēlu). Jānorāda, ka 2018. gadā netika ziņots par augšposma emisiju samazinājumiem (AES). Sagaidāms, ka tie veicinās samazinājuma mērķa sasniegšanu 2020. gadā.

Saskaņā ar sniegtajiem datiem to degvielu un enerģijas vidējā SEG intensitāte, kuras piegādātas 28 ziņotājās dalībvalstīs 2018. gadā, bija 90,6 g CO2ekv./MJ, kas ir par 3,7 % zemāka nekā 2010. gada pamatstandartā noteiktā, proti, 94,1 g CO2ekv./MJ. Tas atbilst 51 Mt oglekļa dioksīda ekvivalenta (CO2ekv.) ietaupījumam 2018. gada laikā. Degvielas piegādātāju sasniegtais progress ir ierobežots laikposmā no 2017. gada līdz 2018. gadam, panākot uzlabojumu par 0,3 procentpunktiem attiecībā uz paziņoto degvielu vidējo SEG intensitāti.

·aprites cikla SEG emisijām uz enerģijas vienību, tostarp aplēsto netiešas zemes izmantošanas maiņas (ILUC) emisiju no biodegvielām provizoriskām vidējām vērtībām,

Saskaņā ar 7.a pantu Direktīvā 98/70/EK , kas attiecas uz benzīna un dīzeļdegvielu kvalitāti (turpmāk “Degvielas kvalitātes direktīva”), un 5. pantu Padomes Direktīvā (ES) 2015/652, ar ko nosaka aprēķina metodes un ziņošanas prasības atbilstīgi Direktīvai 98/70/EK, dalībvalstīm ir pienākums katru gadu ziņot par to teritorijā piegādāto degvielu un enerģijas siltumnīcefekta gāzu (SEG) intensitāti. Šo ziņošanas pienākumu pirmo reizi piemēroja attiecībā uz 2017. pārskata gadu, ievērojot Padomes Direktīvas (ES) 2015/652 piemērošanu un transponēšanu. Šajā gada ziņojumā ietverti dati par 2018. gadu.

Ņemot vērā ILUC emisijas, 2018. gadā patērēto degvielu vidējā SEG intensitāte bija par 2,1 % zemāka nekā 2010. gadā. Tas atbilst 29 Mt CO2ekv. ietaupījumam 2018. gada laikā. ILUC emisijas netiek ņemtas vērā, vērtējot atbilstību minimālajam 6 % samazinājuma mērķim.

2.2.Degvielas piegāde

Šajā iedaļā iekļauti dati, ko Degvielas kvalitātes direktīvas darbības jomas ietvaros dalībvalstis iesniedza par visām autotransportam un visurgājējai tehnikai paredzētajām fosilajām degvielām, biodegvielām un nebioloģiskas izcelsmes degvielām.

Kopējā paziņotā degvielas piegāde bija 14 028 petadžouli (PJ), no kuriem 94,8 % bija no fosilajām degvielām un 5,2 % — no biodegvielām. 2018. gadā netika ziņots par atjaunojamām nebioloģiskas izcelsmes degvielām.

Fosilās degvielas piegādē 2018. gadā dominēja dīzeļdegviela (59,8 %; 8386 PJ), kam sekoja benzīns (23,3 %; 3271 PJ) un gāzeļļa (9,7 %; 1363 PJ). Sašķidrinātas naftas gāzes un saspiestas dabasgāzes kopējais īpatsvars bija 2 % (275 PJ) (sk. 2. attēlu).

2. attēls. Degvielas enerģijas piegādes īpatsvari atbilstīgi degvielas veidam 2018. gadā (avots: EVA)

2.3.Biodegvielas patēriņš

28 dalībvalstu biodegvielas patēriņā turpina dominēt biodīzeļdegviela (taukskābju metilesteris, FAME) (68,9 % no kopējā biodegvielas patēriņa; 504 PJ), kam seko bioetanols (15,1 %; 111 PJ) un hidrogenēta augu eļļa (HVO; 13,1 %; 93 PJ). Bio-etil-terc-butilēteris (bio-ETBE) un biogāze veido gandrīz 0,1 % no kopējā biodegvielas patēriņa (18 PJ). Visu pārējo biodegvielu īpatsvars bija daudz mazāks (sk. 3. attēlu).

Sīkāka informācija par visām biodegvielām un ražošanas paņēmieniem ir pieejama EVA tehniskajā ziņojumā Nr. 2/2020 “Transportlīdzekļu degvielu siltumnīcefekta gāzu intensitātes ES 2018. gadā”.

3. attēls. Biodegvielas enerģijas piegādes īpatsvari atbilstīgi degvielas veidam 2018. gadā (avots: EVA)

2.4.Elektroenerģijas patēriņš

Degvielas piegādātāju ziņošana per elektroenerģijas patēriņu ir brīvprātīga, un datus par elektrotransportlīdzekļu un elektromotociklu patērēto elektroenerģiju paziņoja desmit dalībvalstis salīdzinājumā ar septiņām dalībvalstīm 2017. gadā (sk. 1. tabulu).

Dalībvalsts Enerģijas daudzums, izslēdzot spēka pārvada efektivitāti (GJ) Enerģijas daudzums, ietverot spēka pārvada efektivitāti (GJ) Dalībvalsts paziņotā SEG intensitāte (g CO2ekv./MJ) Dalībvalsts paziņotā SEG intensitāte (g CO2ekv./kWh) Bulgārija 189 652 75 861 - - Francija 1 122 448 448 979 20,4 73 Vācija 774 000 309 600 153 551 Itālija 1 444 681 577 872 110,3 397 Nīderlande 236 081 94 432 165 594 Portugāle 19 224 7690 74,7 269 Slovākija 1407 563 46,4 167 Slovēnija 318 127 - - Zviedrija 52 21 169,2 609 Apvienotā Karaliste 867 996 347 198 85,3 307

1. tabula. Elektrotransportlīdzekļu un elektromotociklu patērētā elektroenerģija 2018. gadā kā paziņots degvielas piegādātāju ieguldījums to SEG samazinājuma mērķa sasniegšanā (avots: EVA)